Steward Health Care .td_uid_2_60ae789b98275_rand.td-a-rec-img{text-align:left}.td_uid_2_60ae789b98275_rand.td-a-rec-img img{margin:0 auto 0 0} Il-UĦM – Voice of the Workers qalet li l-Gvern qed jonqos mill-obbligi legali tiegħu lejn il-ħaddiema tas-saħħa, peress li xhur wara li kellu jsir it-trasferiment, il-ħaddiema ta' Steward Health Care għadhom ma ġewx trasferiti għal mal-Gvern. Kien sar qbil dwar dan bejn il-UĦM u l-Ministeru tas-Saħħa f'Novembru li għadda, iżda l-Gvern m'onorax dan il-ftehim. Intqal li minħabba f'hekk, dawn il-ħaddiema baqgħu jsofru inġustizzja ta' kuljum. Il-UĦM spjegat fi stqarrija li l-ħaddiema ta' Steward qed jagħmlu l-istess xogħol tal-kollegi tagħhom li jaħdmu mal-Gvern, mal-istess pazjenti, fl-istess swali, imma għandhom kundizzjonijiet tax-xogħol inferjuri fosthom paga inqas. L-44 professjonist li jaħdmu ma' Steward Health Care ffirmaw petizzjoni u ittra mibgħuta lill-Ministru għas-Saħħa Chris Fearne. Fil-petizzjoni l-ħaddiema jistaqsu meta se jkun implimentat dan il-ftehim milħuq fit-18 ta' Novembru tal-2020 li fost l-oħrajn jipprovdi li huma jmorru fuq il-kotba tal-Fondazzjoni għas-Servizzi Mediċi b'seħħ mill-1 ta' Jannar tal-2021 u jingħataw kundizzjonijiet bħal ħaddiema oħra tal-Gvern b'seħħ mill-1 ta' Jannar tal-2019. Fl-istess ftehim kien ġie maqbul ukoll li s-snin ta' servizz li għamlu ma' Steward se jgħoddu bħala snin ta' servizz li saru mal-Gvern. Ara l-petizzjoni hawn Niżżel F'Novembru li għadda Il-ħaddiema ta' Steward se jkollhom l-istess drittijiet bħall-ħaddiema l-oħra .td_uid_3_60ae789b98533_rand.td-a-rec-img{text-align:left}.td_uid_3_60ae789b98533_rand.td-a-rec-img img{margin:0 auto 0 0}